পন্দুপ ৮
ঈশ্বরনা করিগীদমক ফত্তবা অমসুং অৱা-অনা লৈবা য়াহল্লিবনো?
১. ফত্তবা করম্না হৌরকখিবগে?
সৈতান্না ইহান হান্না ওইদবা ঙাঙখিবা মতম অদুদগী পৃথিবীদা ফত্তবা হৌরকখি। অহৌবদদি সৈতান অসি মপুঙফাবা স্বর্গদূত ওইরম্মী অদুবু “মহাক্না অচুম্বদা লেপ্পা ঙমদে।” (যোহান ৮:৪৪) মীওইবনা ঈশ্বর নীংবগী মহুত্তা মহাকপু নীংহন্নীংবগী অপাম্বা ফাওরকখি। সৈতান্না অহানবা নুপী হৱাদা ওইদবা ঙাঙদুনা ঈশ্বরনা হায়বা ইনবগী মহুত্তা মহাক্না হায়বা ইন্নবা তকশিনখি। অদুদগী হৱানা ঈশ্বরনা হায়বা ইনখিদে, মদুদা আদমসু য়াওশিনখি। আদমগী ৱারেপ অদুনা অৱা-অনা অমসুং অশিবগী হৌরকফম ওইখি।—মৈহৌরোন ৩:১-৬, ১৯ পাবিয়ু।
সৈতান্না হৱাদা ঈশ্বরনা হায়বা ইন্দনবা ইনশিনখিবা মতমদুদগী মহাক্না ঈশ্বরগী ৱাংথোইবা অদুগী মায়োক্তা লেপ্পা হৌখ্রে। মীওই অয়াম্বনা সৈতানগী মতুং ইন্দুনা ঈশ্বরবু মখোয়গী লৈঙাকপনি হায়বা য়াখিদ্রে। মতৌ অসুম্না সৈতান্না “তাইবংপান অসিগী মপু” ওইরকখি।—যোহান ১৪:৩০; ১ যোহান ৫:১৯ পাবিয়ু।
২. ঈশ্বরগী খুৎশেমদা অশোয়বা লৈখিব্রা?
ঈশ্বরনা তৌবা থবক খুদিংমক মপুঙ ফায়। ঈশ্বরনা শেমখিবা মীওইবা অমসুং স্বর্গদূতশিংনা মহাকপু মপুঙ ফানা হায়বা ইনবা ঙম্বগী পাঙ্গল লৈ। (অনীশুবা ৱায়েন ৩২:৪, ৫) ঈশ্বরনা ঐখোয়বু শেম্বীবা মতমদা অফবা তৌগদ্রা নত্রগা ফত্তবা তৌগদ্রা হায়বদু লেপচনবগী নীংতম্বা পীবিখি। মসিগী নীংতম্বা অসিনা ঐখোয়না ঈশ্বরবু নুংশি হায়বা উৎচনবগী খুদোংচাবা পী।—যাকোব ১:১৩-১৫; ১ যোহান ৫:৩ পাবিয়ু।
৩. ঈশ্বরনা হৌজিক ফাওবা করিগীদমক অৱা-অনা লৈবা য়াহল্লিবনো?
করিগীদমক যেহোবানা ঙসি ফাওবা মহাক্কী ৱাংথোইবগী মায়োক্তা লেপ্পা য়াহল্লিবনো? মসিগী মরমদি ঈশ্বর য়াওদনা মীওইবনা শাসন তৌনবা হোৎনরবসু মখোয়গী কান্নবা ফংলোই হায়বা উৎনবনি। (পাউ শন্দোকপা ৭:২৯; ৮:৯) মীওইবগী চহী ৬,০০০ কী ইতিহাস অসিদা মসি ময়েক শেংনা উবা ফংই। মীওইবগী লৈঙাকপশিংনা লান, মীহৎ-মীপুন, ৱায়েলচুমদবা অমসুং লায়না-তিন্না লৈহন্দবা ঙমদে।—যিরেমিয়া ১০:২৩; রোমীয় ৯:১৭ পাবিয়ু।
নাকল অমরোমদা ঈশ্বরবু মখোয়গী লৈঙাকপনি হায়না য়াজবশিংনদি কান্নবা ফংই। (যিশাইয়া ৪৮:১৭, ১৮) থুনমক, যেহোবানা মীওইবগী লৈঙাক খুদিংমকপু মাঙহল্লগনি। ঈশ্বরবু মখোয়গী লৈঙাকপনি হায়না য়াজবশিংদু খক্তনা পৃথিবীদা লৈহৌগনি।—যিশাইয়া ১১:৯.—দানিয়েল ২:৪৪ পাবিয়ু।
৪. ঈশ্বরগী খাঙহৈবনা ঐখোয়দা করি খুদোংচাবা ফংবগে?
মীওইবশিংনা মশাগী ওইজবখক্কী খন্দুনা যেহোবাবু নীংবনি হায়না সৈতান্না হায়। হায়রিবা ৱাফম অসি অরানবনি হায়না অদোম্না প্রমাণ উৎপীনিংব্রা? অদোম্না শোয়দনা উৎপা ঙমগনি! ঈশ্বরগী খাঙহৈবনা ঐখোয় পুম্নমক্তা ঈশ্বরগী শাসন পাম্ব্রা নত্রগা মীওইবগী শাসনবু পাম্ব্রা হায়বদু উৎনবা তাঞ্জা পী। ঐখোয়না হিংলিবা পুন্সি মহীঙ অদুনা কনাগী শাসনবু পাম্মী হায়বদু উৎকনি।—যোব ১:৮-১২; পাউরৌ ২৭:১১ পাবিয়ু।
৫. ঐখোয়না মতৌ করম্না ঈশ্বরবু ঐখোয়গী লৈঙাকপনি হায়না উৎকদগে?
ঈশ্বরগী ৱাহৈ বাইবলদা য়ুম্ফম ওইবা অচুম্বা লাইনীং-লাইশোলগী মরমদা তম্বা অমসুং মদুগী মতুং ইন্না চৎপা তারগদি ঐখোয়না ঈশ্বরবু ঐখোয়গী লৈঙাকপনি হায়না উৎপা ঙমগনি। (যোহান ৪:২৩) ঐখোয়না যীশুগুম্না রাজনীতি অমসুং লান্দা য়াওরুদবা তারগদি সৈতানসি ঐখোয়গী লৈঙাকপা নত্তে হায়না উৎলি।—যোহান ১৭:১৪ পাবিয়ু।
সৈতান্না মহাক্কি শক্তি শিজিন্নদুনা লমচৎ লুদবা অমসুং ফত্তবা থবক কয়া হেনগৎহল্লি। অসিগুম্বা থবকশিং অসিদা য়াওরুদবা মতমদা ঐখোয়গী মরুপ-মপাংশিং নত্রগা মরী-মতাশিংনা ঐখোয়বু নোক্নরকপা নত্রগা ঐখোয়গী মায়োক্তা লৈরকপা য়াই। (১ পিতর ৪:৩, ৪) অদুগুম্বা ফিভম লাক্লবা ফাওবদা, ঐখোয় ঈশ্বরবু নুংশিজবা মীশিংগা পুনগদ্রা? ঈশ্বরনা পীবিবা কান্নরবা য়াথংশিংসি ঐখোয়না ইনগদ্রা? হায়রিবশিংসি ইল্লগদি, অরুবা তাঞ্জা লাকপদা মীওইবা অমত্তনা ঈশ্বরনা হায়বা ইল্লোই হায়বা সৈতানগী ৱাফমদু অরানবনি হায়না উৎপা ঙম্মী।—১ কোরিন্থীয়া ৬:৯, ১০; ১৫:৩৩ পাবিয়ু।
ঈশ্বরনা মীওইববু নুংশিবা মরমনা ফত্তবা অমসুং অৱা-অনাশিং শুংশোয় শোয়দনা লোইশিল্লগনি। ঈশ্বরগী অচুম্ববু থাজৈ হায়বা উৎপশিংনা পৃথিবীদা লোম্বা নাইদনা নুংঙাইনা হিংবা ফংজগনি।—যোহান ৩:১৬ পাবিয়ু।
mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng